Татарстан мөселманнары Диния нәзарәте укучыларның кышкы каникулы вакытында - 3-10 гыйнвар көннәрендә мәктәп яшендәге балалар өчен "Гаилә" мәчетендә мөселман лагерен уздыра. Балаларга ислам нигезләре, йолалары, шулай әхлак дәресләре укытылачак. Моннан тыш балаларны татар халкының рухи кыйммәтләре белән таныштыру күз алдында тотыла.
Сабаклар татар һәм рус телләрендә алып барыла. Балалар өчен төрле мәдәни чаралар, экскурсияләр оештыру да каралган.
Мөселман лагере белән кызыксынучылар Казанның Җ. Фәйзи урамында урнашкан "Гаилә" мәчетенә мөрәҗәгать итә ала. Элемтәләр өчен телефон: 8 937 624 86 10.